**13/5/2020**

**Nastavna jedinica: When I was your age (Past Simple – questions and short answers; Past Simple – negative form)**

Dobro jutro djeco,

Jučer smo radili na usvajanju novih riječi vezanih za objekte (mjesta) u gradu i bolesti. Danas (13. 5.) i u petak (15. 5.) radimo nove sadržaje od kojih je jedan gramatički sadržaj vezan za **upitni i niječni oblik Past Simple Tense-a** (to ćemo raditi danas), a u petak radimo još jednu nadogradnju našega rječnika (vocabulary building) a **tema će biti čitanje i različite vrste priča za čitanje.** U preostalom razdoblju ćemo raditi na ponavljanju i usustavljivanju gradiva koje smo obradili i usvojili u ovoj školskoj godini.

Mikeov tata je bio u Mikeovoj školi. Oni razgovaraju o tome. **Poslušajte snimku br. 78 na vašem CD-u ili pročitajte sadržaj njihovog razgovora na stranici 159 vašeg udžbenika** (lesson 21).

**Otvorite vaše udžbenike na stranicu 139. Jesu li tvrdnje u 1. zadatku točne (true-T) ili pogrešne (false – F). Upišite slova T ili F u prazne kvadratiće.**

**U drugom zadatku trebate pročitati pitanja i zaokružiti točan odgovor: Yes, he did ili No, he didn't.**

**U trećem zadatku na prazne crte upišite riječi koje nedostaju (iz teksta).**

Naša današnja tema je upitni i niječni oblik Past Simple Tense-a. I kod pravilnih (regular) i kod nepravilnih (irregular) glagola upitni i niječni oblik se tvori na isti način.

**U vaše bilježnice stavite naslov i prepišite uokvireni sadržaj.**

**PAST SIMPLE – QUESTION AND NEGATIVE FORM**

Upitni oblik Past Simple Tense-a tvorimo s DID (što je u stvari prošlo vrijeme glagola DO). Kada koristimo DID (u upitnom obliku) onda se glagol vraća u osnovni oblik):

I **played** computer games yesterday. - **Did** I **play** computer games yesterday?

We **went** to the cinema last night. – Where **did** we **go** last night?

Ako pitanja tvorimo samo s DID moguće ih je odgovoriti s DA ili NE (Yes, he did ili No, he didn't). U ovom slučaju DID ide na prvo mjesto, nakon njega ide subjekt pa glagol (radnja): **DID + SUBJECT+VERB…?**

Ako pitanja postavljamo s upitnom riječi (WH word) onda se ta upitna riječ nalazi ispred DID a nakon toga subjekt pa glagol: **WH word + DID+SUBJECT+VERB…?**

Niječni oblik tvorimo tako da na DID dodamo NOT (**did + not = didn't**). Glagol nam je opet u osnovnom obliku.

The mechanic **worked** all day yesterday. – The mechanic **didn't work** all day yesterday.

We wrote an English test yesterday. – We **didn't write** an English test yesterday.

**Kako biste uvježbali niječni i upitni oblik Past Simple Tense-a pogledajte kratki video na slijedećem linku: <https://www.youtube.com/watch?v=-pPZTHUYvc0> i u vašim radnim bilježnicama na stranicama 119/120 uradite 3. i 4. zadatak.**